**JZU-a „GRADSKA APOTEKA“**

**S R E B R E N I K**

Broj:132/2022

Datum:24.06.2022 god.

Na osnovu Odluke Upravnog odbora JZU-e „Gradska apoteka“ Srebrenik, koja je donesena na 127. redovnoj sjednici održanoj dana 22.06.2022 godine, o b j a v l j u j e s e:

**JAVNI OGLAS**

**za prijem u radni odnos radnika na određeno vrijeme**

I- Nakon utvrđene potrebe za popunom radnog mjesta magistara farmacije na određeno vrijeme:

1. u trajanju od 6 mjeseci u periodu od 11.07.2022 god. do 11.01.2023 god. za potrebe magistra farmacije u Depou Tinja;
2. u trajanju od cca 2,5 mjeseca u periodu od 11.07.2022 god. do 25.09.2022 god. radi zamjene magistara farmacije za vrijeme korištenja godišnjih odmora u JZU-i „Gradska apoteka“ Srebrenik

, izvršit će se prijem u radni odnos na određeno vrijeme:

-Magistar farmacije...........................................................................................................izvršilaca: 2.

Radni odnos se zasniva na određeno vrijeme.

Kandidati(učesnici javnog oglasa) za zasnivanje radnog odnosa po ovom Oglasu, pored opštih uslova propisanih zakonom, treba da ispunjavaju i posebne uslove utvrđene važećim Pravilnikom o radu JZU-e „Gradska apoteka“ Srebrenik:

-završen farmaceutski fakultet, stečeno zvanje magistra farmacije odnosno diplomiranog farmaceuta;

-položen stručni ispit u zvanju magistra farmacije;

-stečeno odobrenje(licenca) za samostalan rad od nadležne farmaceutske komore i

-poznavanje rada na računaru.

II- Kandidati-učesnici Oglasa vrednovat će se po sljedećim kriterijima:

-dužina čekanja na zaposlenje u struci sa 2 boda za svaki puni mjesec čekanja na zaposlenje prema podacima nadležne službe za zapošljavanje,

-stečeno radno iskustvo u struci koja se traži Oglasom sa 2 boda za svaki puni mjesec.

-radno iskustvo-staž stečen van struke, a nakon stečene školske spreme koja se traži oglasom, vrednuje se sa 1 bodom za svaki navršeni mjesec radnog iskustva-staža van struke.

-znanje i sposobnost pokazano na intervjuu će se bodovati u rasponu od 1 do 5 bodova;

Kandidati-učesnici javnog oglasa koji imaju prioritet su pripadnici braniteljskih populacija ili članovi braniteljskih obitelji, a koji ispunjavaju opće i posebne uslove Oglasa, prema sljedećem redoslijedu:

1. član obitelji šehida,poginulog, umrlog i nestalog branitelja;
2. ratni vojni invalid;
3. dobitnik ratnog priznanja i odlikovanja;
4. demobilizirani branitelj i
5. članovi obitelji ratnog vojnog invalida, dobitnika ratnog priznanja i odlikovanja i demobiliziranog branitelja.

Vrednovanje prioriteta po naprijed navedenom redoslijedu izvršit će se prema Pravilniku o jedinstvenim kriterijima i pravilima za zapošljavanje branilaca i članova njihovih porodica u organima uprave, javnim ustanovama, javnim zdravstvenim ustanovama i javnim preduzećima na području Općine Srebrenik broj: 01-314/2015 od 14.05.2015.godine.

Pravo na prioritet iz prethodnih tačaka ne mogu ostvariti osobe kojima je radni odnos prestao njihovom krivicom ili voljom, ili su po prestanku radnog odnosa ostvarili pravo na otpremninu, odnosno koje su korisnici prava na obiteljsku mirovinu.

III-Prijavni obrazac-prijave sa dokazima,sa obaveznom naznakom na koju tačku oglasa se kandidat prijavljuje, shodno Uredbi o postupku prijema u radni odnos u javnom sektoru u Tuzlanskom kantonu („Službene novine TK“ broj:04/19, 4/20 i 11/20) (originali ili ovjerene fotokopije dokaza i ostale tražene dokumentacije) o ispunjavanju općih i posebnih uslova (izvod iz matične knjige rođenih,uvjerenje o državljanstvu, dokaz o stečenoj školskoj spremi-diploma ili uvjerenje, uvjerenje-dokaz o položenom stručnom ispitu u stečenoj školskoj spremi, odobrenje-licenca za samostalan rad od nadležne farmaceutske komore), kao i dokumentaciju vezanu za primjenu kriterija iz tač. II (uvjerenje od nadležne službe za zapošljavanje o čekanju na zaposlenje, uvjerenje od nadležne institucije ili prethodnih poslodavaca o radnom iskustvu u traženoj struci) , te dokaze-dokumenta u vezi primjene prioriteta iz tač. II (uvjerenja od nadležne službe za boračko-invalidsku zaštitu) dostavljaju se na adresu: JZU-a „Gradska apoteka“ Srebrenik, Ul. Zlatnih ljiljana b.b., 75350 Srebrenik sa naznakom: „za javni oglas“.

Prijave kandidata-učesnika koji budu ispunjavali uslove javnog oglasa, kao i intervju, provoditi i razmatrati će, odnosno dati prijedlog za prijem u radni odnos, komisija koju će formirati direktor Apoteke.

Nakon konačnosti odluke o izboru kandidata, izabrani kandidat je dužan pribaviti ljekarsko uvjerenje o zdravstvenoj sposobnosti za obavljanje poslova magistra/e farmacije od nadležne ustanove.

**Oglas ostaje otvoren 8 (osam) dana** od dana njegovog objavljivanja u dnevnom listu Nezavisne Novine

Nepotpune i neblagovremene prijave neće se razmatrati.

Dostaviti: D i r e k t o r

1. Služba za zapošljavanje TK…..1x i Suljagić Azra,mr.ph
2. Služba za bor.inval.zaštitu i dr.djelatnosti 1x
3. Arhivi....................................1x..